**PLAN I PROGRAM DJELATNOSTI ŠKOLSKE MEDICINE (ŠK. GOD. 2023./ 2024.)**

**KONTAKT:**  
  
ŠKOLSKA LIJEČNICA:  
**Ivana Balta, dr. med., specijalistica školske i adolescentne medicine**  
MEDICINSKA SESTRA:  
**Barbara Šencaj, mag. med. techn.**   
  
**Nastavni zavod za javno zdravstvo Osječko- baranjske županije**   
**Drinska 8, Osijek (ambulanta 41)  
Telefon: 031/ 225-752  
E-mail: zz-skolska-medicina-04-os@zzjzosijek.hr**

Radni dani (teren ili ordinacija):   
-ponedjeljak i utorak poslijepodne  
-srijeda i četvrtak prijepodne  
-petak promjenjiv  
  
**Uvijek u ambulanti: utorkom popodne**

**ŠKOLE I FAKULTETI U NAŠOJ NADLEŽNOSTI:**  
OŠ Frana Krste Frankopana (Osijek)  
OŠ Vladimira Nazora (Čepin)  
OŠ Cvjetno (Briješće)  
OŠ Bratoljuba Klaića (Bizovac)  
Prva (opća) gimnazija Osijek   
Škola primijenjene umjetnosti i dizajna Osijek  
Obrtnička škola Osijek  
Pravni fakultet Osijek  
Odjel za matematiku Osijek  
Odjel za fiziku Osijek  
 **https://terminko.hr/lokacija/osijek4**  
- na Terminko aplikaciji možete zatražiti termin za svaki oblik pregleda koji trebate (ako dijete nije obavilo sistematski pregled na vrijeme, cijepilo se, razne potvrde, itd.)  
-ukoliko trenutno nema ponuđenih termina, odaberite uslugu koju trebate i ostavite svoj e-mail pa ćemo se povratno javiti ili ćete dobiti obavijest na e-mail čim otvorimo termine

***Na svaki pregled učenik je dužan ponijeti:***- **:zdravstvenu i cjepnu iskaznicu**   
- **specijalističke nalaze-** ukoliko se kontrolira ili boluje od neke bolesti (nismo umreženi sa liječnicima obiteljske medicine i nemamo uvid u djetetove nalaze i dijagnoze)

**OSNOVNE DJELATNOSTI:**

**PREGLED I PROCJENA ZA UPIS U OSNOVNU ŠKOLU**   
-uključuje obvezno cijepljenje protiv ospica, rubeole i zaušnjaka te dječje paralize (po potrebi nadoknadu propuštenih pedijatrijskih cjepiva)

**SKRINING VIDA, KRVNOG TLAKA I PULSA, UZ PRAĆENJE RASTA I RAZVOJA** - 3. razred

**SISTEMATSKI PREGLED U 5. RAZREDU**   
-po potrebi uključuje anketiranje o mentalnom zdravlju učenika-savjetovanje i poduzimanje mjera u svrhu pravovremenog djelovanja kod učenika s problemima  
-uključuje dobrovoljno cijepljenje protiv HPV-a (učenik čiji su roditelji dali pristanak, prvu dozu dobiti će na sistematskom pregledu)  
  
**SKRINING KRALJEŽNICE, UZ PRAĆENJE RASTA I RAZVOJA**- 6. razred

**SKRINING SLUHA AUDIOMETROM**- 7. razred

**SISTEMATSKI PREGLED U 8. RAZREDU**  
-uključuje anketiranje o mentalnom zdravlju učenika-savjetovanje i poduzimanje mjera u svrhu pravovremenog djelovanja kod učenika s problemima  
-uključuje obvezno cijepljenje protiv difterije, tetanusa i dječje paralize   
-uključuje dobrovoljno cijepljenje protiv HPV-a (učenik čiji su roditelji dali pristanak, prvu dozu dobiti će na sistematskom pregledu uz redovno obavezno cijepljenje)  
-uključuje slanje na profesionalnu orijentaciju (Zavod za zapošljavanje) sve djece na programima ili djece sa zdravstvenim teškoćama koje bitno utječu na školovanje , a u svrhu savjetovanja i ostvarivanja djetetovih prava

**SISTEMATSKI PREGLED U 1. RAZREDU SREDNJE ŠKOLE**-uključuje anketiranje o mentalnom zdravlju učenika-savjetovanje i poduzimanje mjera u svrhu pravovremenog djelovanja kod učenika s problemima

**SISTEMATSKI PREGLED NA 1. GODINI FAKULTETA**-uključuje anketiranje o mentalnom zdravlju studenta-savjetovanje i poduzimanje mjera u svrhu pravovremenog djelovanja kod studenta s problemima  
 **OBAVEZNA CIJEPLJENJA**-dužnost roditelja je čuvati cjepnu knjižicu djeteta dobivenu u rodilištu, a u koju moraju biti upisana sva prethodna cijepljenja  
- dijete se vodi kao dužnik sve dok nemamo kompletne podatke o cijepljenju, a roditelji su podložni prijavi  
-dužnost školske medicine nije komuniciranje s pedijatrima i obiteljskim liječnicima djeteta kako bi saznali datume prethodnih cijepljenja  
-CJEPNU KNJIŽICU POTREBNO JE PONIJETI NA SVAKI PREGLED KOJI UKLJUČUJE CIJEPLJENJE

**OSTALE DJELATNOSTI:**

**PREDAVANJA PO ŠKOLAMA-** Higijena zubi (1.razred), Skrivene kalorije (3. razred), Pubertet i higijena (5. razred), Spolno prenosive bolesti (1. razredi srednje škole), Kontracepcija (2. razredi srednje škole)

**DOBROVOLJNO CIJEPLJENJE (HPV)-** od 5. razreda nadalje (roditelji će biti upoznati prije sistematskih pregleda preko aplikacije Terminko na kojoj mogu dati pristanak)  
  
**PRILAGODBA NASTAVE TJELESNO- ZDRAVSTVENOG ODGOJA**- potvrda se izdaje za svaku školsku godinu zasebno na temelju specijalističkog nalaza ne starijeg od jedne godine- uslikani nalaz pošaljite na naš e-mail (liječnica odgovori roditelju, a potvrdu direktno šalje školi)

**PREGLEDI ZA PRIMJERENI OBLIK ŠKOLOVANJA i RETESTIRANJE (na prijedlog škole)-** liječnica je dio komisije za primjereni oblik školovanja kod učenika koji imaju teškoće u savladavanju gradiva i izdaje potrebne uputnice

**PREGLEDI ZA POMOĆNIKA U NASTAVI (na prijedlog škole)-** liječnica izdaje mišljenje komisiji za dobivanje asistenta

**PREGLEDI ZA SPORTSKA NATJECANJA-** u dogovoru s profesorima tzk (učenici koji imaju bilo kakvu prilagodbu ili oslobođenje od nastave tzk ne mogu ići na školsko sportsko natjecanje) **ISPRIČNICE**- za djecu koja izostaju iz škole dulje od mjesec dana (uključuje i nastavu na daljinu)  
  
**IZDAVANJE POTVRDA ZA UPIS U SREDNJU ŠKOLU, NA FAKUTET I ZA SMJEŠTAJ U STUDENTSKI DOM**  
**SAVJETOVANJA I KONTROLNI PREGLEDI**

**NAPOMENE:**

-sve važne obavijesti za roditelje uvijek će biti objavljene preko razrednika  
-preglede radimo: u ambulanti (izvan nastave i roditelji se naručuju preko aplikacije Terminko kada im razrednik da link s terminima) ili u školi (za vrijeme nastave u područnim i srednjim školama, roditelji će biti obaviješteni od strane razrednika)   
- ukoliko je dijete spriječeno doći na pregled ili cijepljenje, molim da nazovete, pošaljete e-mail da se dogovorimo za drugi termin ili jednostavno zatražite termin preko Terminko aplikacije  
-kod bilo kakvih sumnji na odstupanja ili radi primjerenog oblika školovanja, liječnica pravodobno izdaje uputnice za prvi pregled specijalista te savjetuje roditelje u ambulanti (nakon pregleda u školama, liječnica će Vas nazvati ili će dijete ponijeti papirić gdje je upućeno pa dijete naručite tamo)  
-uputnice za sve daljnje kontrole izdaje djetetov liječnik obiteljske prakse

**IZBJEGAVANJE PREGLEDA ŠKOLSKOG LIJEČNIKA (ILI SPECIJALISTA KOJEMU JE DIJETE UPUĆENO) NE IDE U KORIST NITI RODITELJA NITI DJETETA   
  
Republika Hrvatska jedna je od rijetkih zemalja u svijetu koja, u sklopu osnovnog zdravstvenog osiguranja, ima liječnike specijaliste za planski organiziranu preventivnu zaštitu te sustavno praćenje školske djece tijekom njihovog rasta i razvoja te, sukladno tome, za mogućnost pravovremene reakcije, ostvarivanje njihovih prava i sprečavanje zdravstvenih posljedica koje bi djecu mogle pratiti kasnije kroz život.**Za naše djelovanje i zajedničke ciljeve potrebna nam je dobra suradnja s roditeljima. Nadamo se i vjerujemo da ćemo ju s Vama uspjeti ostvariti.